નવી દિલ્હી : વન રેન્ક વન પેન્શનની માંગના મુદ્દે રાષ્ટ્રીય રાજધાની દિલ્હીમાં જુન મહિનાથી જ ધરણા કરી રહેલા પૂર્વ સૈનિકોને દિલ્હી પોલીસે જંતર મંતર પર ધરણા કરવા માટેની પરવાનગી આપી દીધી હતી. હવે તે પ્રદર્શનકારીઓને ત્યાંથી નહી હટાવવામાં આવે. ત્યારે બીજી તરફ પ્રદર્શન કરી રહેલા સૈનિકોને મળવા માટે કોંગ્રેસ ઉપાધ્યક્ષ રાહુલ ગાંધી પહોંચ્યા હતા. જો કે રાહુલને ધરમ કરતા ધાડ પડી હતી અને તેઓજેવા ત્યાં પહોંચ્યા તો તેમની વિરુદ્ધ નારા લાગવા લાગ્યા હતા અને તેને પાછા ફરી જવા માટે કહેવામાં આવ્યું હતું. પૂર્વ સૈનિકોએ કહ્યું હતું કે તેઓ મંચ પર કોઇ જ સૈનિક ઇચ્છતા નથી.